[{"text_idx": "#000001", "text": "Peeter Volkonski vana-armeenia keelest to\u0303lgitud \u201eNutulaulude raamatust\u201d sai ootamatult mu\u0308u\u0308gihitt. Kust tuleb tema/ aadlisoost mehe huvi va\u0308ikerahvaste, nende kirjanduse ja muusika vastu? Miks kirjutab ta samal ajal laulu Lenna Kuurmaale?"}, {"text_idx": "#000002", "text": "Peeter kutsub mind Tartus kohvikusse Armastus. Kooki so\u0308o\u0308ma. Tuletan talle meelde, et oleme tuttavad 1974. aastast. Ei ra\u0308a\u0308gi seda lugu, kuidas ta mind aitas, kui pidin ma\u0308ngima Maksim Gorki \u201eVa\u0308ikekodanlastes\u201d Linnupu\u0308u\u0308dja rolli. Peeter soovitas mul tookord ette kujutada, mis on kanalisatsioon, millest tegelane ra\u0308a\u0308kis. Ei olnud mul selle mo\u0303tte teoks ja na\u0308htavaks tegemiseks laval mastaapi siis, kuid sain maitse suhu, mo\u0303tlemaks pisidetailidest mastaabiga. Kanalisatsioon kui galaktika..."}, {"text_idx": "#000003", "text": "Seda ma ka ei ra\u0308a\u0308gi veel, kuidas Peetri hiljutine soovitus muusikat KUULATA mind taas raja peale aitas. Meelde tuletas, et \u201ekuulama\u201d on teguso\u0303na."}, {"text_idx": "#000004", "text": "Peeter, kas sa ta\u0308na muusikat oled kuulanud?"}, {"text_idx": "#000006", "text": "Kusagil aastavahetuse kandis juba ta vo\u0303ttis kontakti. Ku\u0308sis: \u201eKuidas elad?\u201c Olin talle meelde tulnud sellega, et minu tekstiga Siiri Sisaski laul \u201eMis maa see on?\u201d on tal nu\u0308u\u0308d repertuaaris."}, {"text_idx": "#000007", "text": "Meil la\u0308ks jutuks ja jutt la\u0308ks King Crimsoni (1968. aastal loodud Suurbritannia rockbandi \u2013 toim) peale. U\u0308tlesin talle, et Berliinis on mais nende kontsert. Ega tema..."}, {"text_idx": "#000008", "text": "...ei teadnud Crimsonist suurt midagi?"}, {"text_idx": "#000009", "text": "Muidugi. Ja siis otsis u\u0308les selle ba\u0308ndi ja kirjutas, et na\u0308ed, hakkan kuulama praegu. Ku\u0308sisin, mis lugu. Ta u\u0308tles \u201eStarless\u201d. Mina selle peale: \u201eJa sa ei nutagi veel? Mina alati nutan, kui seda lugu kuulan.\u201c Ja siis tuleb: Kui ilus! Siis: Ahhhh! Ja siis: Vauuu! Ma tean ku\u0308ll, mis kohad selles loos sellist emotsiooni esile kutsuvad."}, {"text_idx": "#000010", "text": "Siis ma saatsin talle lingi King Crimsoni looga \u201eMoonchilde\u201d, tegin sinna eestikeelsed so\u0303nad ja soovitasin, et tehku a\u0308ra. Ta teeb oma uut plaati ja saatis mulle u\u0308he viisi."}, {"text_idx": "#000011", "text": "U\u0308tles sulle ka, mis ta arvab, millest see lugu peaks ra\u0308a\u0308kima?"}, {"text_idx": "#000012", "text": "Et ses loos peavad olema ro\u0308o\u0308vlid ja need nokivad nina..."}, {"text_idx": "#000013", "text": "Midagi ta mainis ku\u0308ll, et mis tunne tal on. Mul on natuke teine. Ei tea, na\u0308is."}, {"text_idx": "#000014", "text": "Me oleme Lennus\u030ckaga koosto\u0308o\u0308d teinud. Mo\u0303ni aasta tagasi oli u\u0308ks To\u0303rva loits. Indrek Hargla kirjutatud asi. Mart Koldits lavastas ja minu musa oli. Lenna oli seal u\u0308ks osaline. Vaiko Eplik oli seal ja ma ise ka laulsin u\u0308ht laulu. Adeele Sepp po\u0303letati u\u0308hte majja a\u0308ra."}, {"text_idx": "#000015", "text": "Sinu muusika siis, aga kuidas see lavastus oli?"}, {"text_idx": "#000016", "text": "Ma pole na\u0308inud. Siiamaani. Nad on mulle 64 korda lubanud DVD saata. Ma ei tea ju, mis seal toimus. Oli nii, et oli kaks lava, u\u0308hel oli ba\u0308nd ja kogu tegevus ka\u0308is ko\u0303rvallaval. Asi oli su\u0308nkroonis, aga seinad olid vahel. Elav muusika."}, {"text_idx": "#000017", "text": "Ma alati imestan, kui sind punkariks tituleeritakse. Sa pigem oled hipipo\u0303lvkonna mees."}, {"text_idx": "#000018", "text": "Ma pole kunagi punkar olnud to\u0303esti. Ma olen olnud punkansambli solist. Seda muidugi."}, {"text_idx": "#000019", "text": "Kas sa ja\u0308id Tartusse siis, kui tulid u\u0308likooli psu\u0308hholoogiat o\u0303ppima?"}, {"text_idx": "#000020", "text": "Sa olid juba Tartus ja siis otsustasid psu\u0308hholoogiat o\u0303ppida?"}, {"text_idx": "#000021", "text": "Oeh, kui kaugele sa oma psu\u0308hholoogiao\u0303pingutega jo\u0303udsid?"}, {"text_idx": "#000024", "text": "Ku\u0308sin seda sellepa\u0308rast, et mulle tundub, et just praegu on na\u0308itlejatel ja lavastajal veel enam ta\u0308htis tunda psu\u0308hholoogiat. Oleks minu teha, o\u0303petaks ma seda lavakoolis erialatundidega samas mahus. Ko\u0303igis kunstidega tegelevates koolides teeksin kohustuslikuks aineks."}, {"text_idx": "#000025", "text": "Tead, see oli niisugune tore asi... Ma a\u0308kki avastasin, et see, millest teatrimees Konstantin Stanislavski oli 20. sajandi alguses ra\u0308a\u0308kinud, kirjutanud ja mille paika pannud, sellest hakati ametlikult psu\u0308hholoogias ra\u0308a\u0308kima kuueku\u0308mnendatel. Psu\u0308hholoogiateaduses!"}, {"text_idx": "#000027", "text": "Mul on tunne, et just psu\u0308hholoogilised teadmised vo\u0303iksid aidata otsustada, mis on o\u0303ige, mis vale. Aitaksid valida infomu\u0308ras."}, {"text_idx": "#000028", "text": "Ei, ei, no kuule... need on ikka ta\u0308iesti erinevad asjad. See on ta\u0308iesti vale arvamine, et la\u0308hen lo\u0303petan psu\u0308hholoogia a\u0308ra ja siis oskan kohe jo\u0303le ha\u0308sti suhelda."}, {"text_idx": "#000033", "text": "Kumb oli enne... ah mis \u2013 muusika ikka oli ko\u0303ige algus?"}, {"text_idx": "#000034", "text": "Selle kohta u\u0308tles Robert Fripp va\u0308ga ha\u0308sti: \u201eMuusika tahab nii hirmsasti, et teda kuuldavale toodaks, et teinekord ta valib oma va\u0308ljundiks va\u0308ga seletamatud vahendid ja tu\u0308u\u0308bid.\u201c Ja siis ku\u0308siti, et kui muusika tahab ennast kuuldavaks teha, kus ta siis pesitseb. Fripp u\u0308tles, et te minge sinna, kus oli maailm enne loomist ja otsige sealt."}, {"text_idx": "#000035", "text": "Muuseas, kui ta hakkas kitarri ma\u0308ngima, siis tal polnud ei viisi ega ru\u0308tmipidamist. (Robert Fripp (1946) on inglise kitarrist ja helilooja. Ansambli King Crimson asutaja ja juht. \u2013 MM)"}, {"text_idx": "#000038", "text": "Kuidas sina jo\u0303udsid va\u0308ikeste rahvaste muusika juurde? Nu\u0308u\u0308d o\u0308eldakse pa\u0308rimusmuusika, varem o\u0308eldi rahvamuusika."}, {"text_idx": "#000039", "text": "See on seletamatu huvi. Etnograafia ja antropoloogia on mind to\u0303mmanud lapsest saati. Olen seda ra\u0308a\u0308kinud, et lapsena \u2013 ma olin juba voodis ja ko\u0303rvalt toast tuli telekast dokumentaal Austraalia aborigeenidest \u2013 nii kaua lunisin, kuni lubati filmi vaatama."}, {"text_idx": "#000040", "text": "Sellised va\u0308ga kummalised asjad pa\u0308randuvad edasi. Mingisugused huvid... Na\u0308iteks mul on ta\u0308iesti seletamatu to\u0303mme kirjatarvete vastu. Ma ka\u0308in bu\u0308rootarvete ja kirjatarvete poodides imetlemas. Tihedasti ka\u0308in. Hiljuti just soovitati mulle va\u0308ga hea kustutuskumm..."}, {"text_idx": "#000041", "text": "Lapsena hoidus mu poeg Immanuel raha kokku, et osta sirklikarp. Ta alles hiljuti ra\u0308a\u0308kis mulle sellest. Ja mulle meenus, kuidas olin ise poes suurt sirklikarpi imetlenud. Kusjuures joonestada ma absoluutselt ei osanud..."}, {"text_idx": "#000042", "text": "Ja mis selgub? Mu vanaisal oli sama komme. . Ja nu\u0308u\u0308d mu pojal Immanuelil on ka see komme."}, {"text_idx": "#000043", "text": "Ma ei osanud seda kuidagi seletada ja nu\u0308u\u0308d siis lugesin oma vanaisa vanaisa vanaema isa \u2013 ta oli dekabristide su\u0308u\u0308dimo\u0303istja krahv Alexander von Bencendorfi lapselaps \u2013 ma\u0308lestusi. Ta oli Keila-Joa mo\u0303isa algne omanik. Noorena ka\u0308is mo\u0308o\u0308da Siberit ja Kaukaasiat. Kuidas ta kirjeldab kohalikke va\u0308ikerahvaid! Millise huvi ja su\u0308mpaatiaga, mitte suurvene u\u0308leolekuga. Vaat sealt siis ilmselt."}, {"text_idx": "#000044", "text": "No sellepa\u0308rast ehk ei saanud sinust poliitikut. Olid ju Narvas miskis ta\u0308htsas riigiametis, lausa volinik..."}, {"text_idx": "#000045", "text": "... ei olnud. Ma olin Eesti instituudi referent (aastatel 1991.\u20131993 \u2013 toim). Ei olnud volinik. Ka\u0308isin seal ja vaatasin, kuidas olukord on, sehkendasin. Ma polnud poliitik."}, {"text_idx": "#000051", "text": "No na\u0308ed, Milius oli Milius no\u0303uka ajal ja oli seda ka meie vabariigi ajal. Selline -ismidest so\u0303ltumatu isiksus. Ja on need, kelle maailmavaade muutub, kui tuul po\u0308o\u0308rdub."}, {"text_idx": "#000053", "text": "Seesama sinu lemmik King Crimson, me kuulasime seda su\u0308gaval okupatsiooniajal."}, {"text_idx": "#000055", "text": "Ja ei la\u0308inud aastatki, kui meie seda kuulasime Rapla keskkooli raadioso\u0303lmes. Lasime koolipidudel. Muide, mis muusikat sa lasid me presidendi vastuvo\u0303tul vabariigi 100. su\u0308nnipa\u0308eval?"}, {"text_idx": "#000056", "text": "Hiina hevist Madagaskari metalini. Tantsiti ka. Ma ei saanud ka\u0308teldagi, pidin ootama, suur saba oli, mina ootasin musa ma\u0308ngimist. Olin valmis siis. Ei tahtnud vahele tru\u0308gida. Mis ma tru\u0308gin, raisk, et tahan ka\u0308telda..."}, {"text_idx": "#000057", "text": "Oled sa koos Tartuga a\u0308rritatud tselluloositehase plaanidest?"}, {"text_idx": "#000059", "text": "Oleksid sa siis u\u0308ksko\u0303ikne ses suhtes, kui tehas tehtaks hoopis Keila jo\u0303e a\u0308a\u0308rde?"}, {"text_idx": "#000061", "text": "Sina ka, me ei ole Rail Balticu vastu, ei ole u\u0308henduse vastu. See, kust ta praegu on maha joonistatud, on idiootsuse tipp. Hea ku\u0308ll, la\u0308heb la\u0308bi su kodulinna Rapla, aga see pole o\u0303igustus. Mulle tuli u\u0308llatusena, et raudtee ei la\u0308hegi la\u0308bi Tartu. Siis hakkasin asja to\u0303sisemalt uurima, ega ma niisama ka alla ei kirjuta. See on ko\u0303ik nii kahtlane... kasvo\u0303i see hea u\u0308hendus Euroopaga. Ja ra\u0308a\u0308gitakse, et vaat kui tore, et saab kolmveerand tunniga Pa\u0308rnusse."}, {"text_idx": "#000064", "text": "Psu\u0308hholoog Peeter Volkonski, mis see siis nu\u0308u\u0308d on, et mo\u0303istuse ha\u0308a\u0308lt ei kuulata?"}, {"text_idx": "#000065", "text": "Ikka pa\u0308ris hull aeg on. Pa\u0308ris mure on kohe. To\u0303siselt. Mul on va\u0308ga mure meie maa pa\u0308rast, Eestimaa pa\u0308rast. Me peame mo\u0303tlema selle peale, mis maa see on, mille me ja\u0308tame ja\u0308reltulijatele. To\u0303esti on mure."}, {"text_idx": "#000067", "text": "Mo\u0303ned asjad, Volk, la\u0308hevad maailmas ise korda."}, {"text_idx": "#000068", "text": "Jaa, aga, vaata, nii la\u0308heb see Indias. Sellepa\u0308rast, et seal inimesed ei na\u0308rveeri. Kui sa oled Indias juba mo\u0303ni aeg olnud, saab sulle ta\u0308itsa selgeks, et ei ole mo\u0303tet na\u0308rveerida, sa na\u0308ed, et ko\u0303ik loksub paika. Indias sa na\u0308ed, et kui inimesel ei ole midagi teha, ta ja\u0308a\u0308b silmapilkselt magama. Nad ei teagi, mis on stress. Kerjused naeravad kogu aeg."}, {"text_idx": "#000072", "text": "Ma mo\u0303tlesin ta peale, sest kahtlustan, et ta on ka oma reisidelt rahvamuusikaplaate kaasa toonud. See kogu, mida ma koostan praegu..."}, {"text_idx": "#000073", "text": "Pa\u0308rismuusika kogu Viljandi pa\u0308rimusmuusika aida teabekogus hoitava ko\u0303vaketta jaoks. Seal on Volgi ko\u0303vaketas, kuhu salvestan ko\u0303ik, mis mul on. See on suur kogu ja sellepa\u0308rast unikaalne, et olen saanud ja pu\u0308u\u0308dnud u\u0308les vo\u0303tta seda muusikat, mille olen saanud inimeste ka\u0308est. Na\u0308iteks Peeter Va\u0308hi plaadid, mis ta reisidelt on toonud. Ku\u0308sisin Tiit Pruuli ka\u0308est, sain Tonga muusikat ja Lihavo\u0303ttesaare ba\u0308ndi muusikat, na\u0308iteks."}, {"text_idx": "#000074", "text": "Jah... Kusjuures seal on ko\u0303ik andmed ja info, kaanepilt ja puha. Seal on u\u0308le 5000 plaadi. Sa, kui tahad, vo\u0303id ka sinna minna ja ku\u0308sida seda muusikat, ta on nii-o\u0308elda o\u0303ppevahend mu kultuuriakadeemia u\u0308lio\u0303pilaste jaoks, aga ka avalikuks kasutamiseks."}, {"text_idx": "#000076", "text": "(Ma helistan, Hendrik Relve ruttab Tallinnas kirjanike majja. Hiljem uudistest saan teada, et talle sellel o\u0303htul antakse aastaauhind parima reisiraamatu eest \u2013 \u201eKiviaja puudutus\u201d. Mehed lepivad kohtumise kokku, kogu ta\u0308ieneb.)"}, {"text_idx": "#000077", "text": "\u201eKui on absoluutne kuulmine, siis see ei ta\u0308henda, et sa ise pead viisi,\u201d u\u0308tleb Peeter me jutu kokkuvo\u0303tteks."}, {"text_idx": "#000078", "text": "Ta\u0308iesti teineteisest so\u0303ltumata oleme nimelt otsustanud samal o\u0303htul vaatama minna noorte teatritegijate lavastust \u201eProhvet\u201d. Tegijad on loomingulisest u\u0308hendusest, mis nimetab ennast Mustaks Kastiks ja mis pesitseb Tartu Genialistide klubis."}, {"text_idx": "#000080", "text": "See pilt on tehtud Kohilas. Tohisoo mo\u0303isas kus Peeter Volkonski ku\u0308mmekond aastat tagasi u\u0308tles, et kultuuri sa\u0308ilimise mo\u0303o\u0303tu\u0308hik on laul. Selles oma ammuses loengu ta mo\u0303tiskles no\u0303nda: \u201cKultuuri defineerides on vastandatud kultuuri ja loodust, see mulle ei sobi. Kui me vo\u0303tame a\u0308ra kultuuri, siis loodus saab eksisteerida ta\u0308iesti rahulikult.\nKultuur ilma looduseta ei saa.\u201d. Ta\u0308na ko\u0303lab see u\u0308liva\u0308gagi aktuaalsena. Vahel tuleb peeglisse vaadata, et mo\u0303ista. Foto Viio Aitsam"}, {"text_idx": "#000082", "text": "Nareki Grigori \u201eNutulaulude raamatut\u201d to\u0303lkis Peeter Volkonski vana-armeenia keelest kuus aastat. Selle esimene tiraaz\u030c mu\u0308u\u0308di la\u0308bi ha\u0308mmastava kiirusega, raamatut tuli juurde tru\u0308kkida."}, {"text_idx": "#000083", "text": "Kui ku\u0308sin Peetrilt, kas ta siis, kui oli Keilas va\u0308ike poiss, kujutas ette, et on kunagi tuntud to\u0303lkija Tartus, saan esiteks to\u0303relda. \u201eMa ei olnud Keilas va\u0308ike poiss, la\u0308ksin seal kuuendasse klassi. Olin hoopis No\u0303mme ma\u0308nnikumetsa ja pihlakaraba poiss. No\u0303mme lastemuusikakool, Rahuma\u0308e kool, u\u0308le tee raamatupood."}, {"text_idx": "#000085", "text": "Lugu ilmus Maalehes, pildistas Argo Ingver"}, {"text_idx": "#000089", "text": "Alevid \u2013 maa ja linna vahel\nEuroopa kajab Narva Vabaduse festivalist, kuid korraldajal on na\u0308pud po\u0303hjas\nFragmentaarium vabadusest \u2013 mis maa(ilm) see on?\nKa\u0308okingad tema majesteet Ita Everile"}, {"text_idx": "#000092", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000093", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000094", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]